Continua la temporada de primavera per a Alternatura amb l'excursió realitzada als paratges de la Serra d’Espadà
26 de maig 2021

![Imagen 1](/media/w0ljocfb/100c-alternatura.jpg)

Alternatura continua la temporada primavera 2021 amb l'excursió als paratges de la Serra d’Espadà que va tindre lloc dissabte passat, 22 de maig. Esta excursió a la població de la Vall d´Uixó va començar amb l'ascens al cim del pic Sumet i va continuar amb la pujada al cim del pic Mig Dia, on les persones assistents van esmorzar contemplant les vistes del terme de la Vall i la mar Mediterrània de fons.

A més, els i les participants van visitar la gruta de Sant Vicent i en finalitzar la ruta, van menjar en un restaurant de la població, després de la qual van tornar a casa conjuntament. Amb esta eixida, van finalitzar les excursions a les senderes locals per a passar a partir d'ara a realitzar rutes aquàtiques. Tal com expliquen des d’Alternatura, «**la ruta va ser una mica exigent, però realitzant parades tècniques la recompensa va arribar**». Totes estes activitats es realitzen complint amb totes les mesures de seguretat Covid-19 que marquen les autoritats sanitàries.

El projecte d’Alternatura està emmarcat dins de l'Àrea d'Activitat Física i Salut, del departament d'Activitat Física, Salut i Esports de l'Ajuntament de Sagunt, i té com a objectiu promocionar la pràctica esportiva de muntanya i facilitar l'accés de la ciutadania a esta mena d'activitats. La programació es dividix en dos temporades: tardor/hivern i primavera/estiu.​

  
  
​  

*   [](http://www.facebook.com/sharer.php?u=https://aytosagunto.es/va/actualitat/continua-la-temporada-de-primavera-per-a-alternatura-amb-l-excursio-realitzada-als-paratges-de-la-serra-d-espada/ "Facebook")
*   [](http://twitter.com/share?url=https://aytosagunto.es/va/actualitat/continua-la-temporada-de-primavera-per-a-alternatura-amb-l-excursio-realitzada-als-paratges-de-la-serra-d-espada/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/continua-la-temporada-de-primavera-per-a-alternatura-amb-l-excursio-realitzada-als-paratges-de-la-serra-d-espada/ "Linked In")
*   [](mailto:?body=https://aytosagunto.es/va/actualitat/continua-la-temporada-de-primavera-per-a-alternatura-amb-l-excursio-realitzada-als-paratges-de-la-serra-d-espada/)